Дырэктар Докшыцкай школы № 2 Іван Шкелка зрабіў акцэнт на важнасці фарміравання культуры паводзінаў у сем’ях. Ён пераканаў прысутных у неабходнасці сумеснай мэтанакіраванай дзейнасці школы і сям’і, назваў асноўныя формы такой работы. На першае месца паставіў духоўную складаемую ў адносінах бацькоў да дзяцей, назваў неабходным іх удзел у жыцці сыноў і дачок, зацікаўленасць іх справамі, праблемамі. Таксама Іван Аляксандравіч прасіў на асабістым прыкладзе фарміраваць ў дзяцей дысцыпліну і культуру паводзінаў, разам з тым пазбягаць крайнасцяў: аўтарытарнага і вольнага выхавання.